钦定古今图书集成/理学汇编/文学典/第146卷 > 《王应麟辞学指南》 > 《表》
## 钦定古今图书集成/理学汇编/文学典/第146卷 > 《王应麟辞学指南》 > 《表》

表，明也，标也，标著事绪，使之明白。三王以前，谓之敷
奏，秦改为表。汉群臣书四品，三曰表。阳嘉元年，左雄
言孝廉先诣公府，文吏课笺奏，又胡广以孝廉试章
奏。然则章奏试士，其始此欤？唐显庆四年，进士试《关
内父老迎驾表》。开元二十六年，西京试《拟孔融荐祢
衡表》，则进士亦试表。